CELEX: 31984D0025
Language: el
Date: 1983-12-23 00:00:00
Title: 84/25/ΕΟΚ: Απόφαση της Επιτροπής της 23ης Δεκεμβρίου 1983 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από ορισμένες τρίτες χώρες

Avis juridique important

|

31984D0025

84/25/ΕΟΚ: Απόφαση της Επιτροπής της 23ης Δεκεμβρίου 1983 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από ορισμένες τρίτες χώρες  

Επίσημη Εφημερίδα αριθ. L 020 της 25/01/1984 σ. 0023 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Δεκεμβρίου 1983  περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από ορισμένες τρίτες χώρες  (84/25/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), και ιδίως τα άρθρα 16 και 28,  Εκτιμώντας:  ότι οι αποφάσεις της Επιτροπής 78/693/ΕΟΚ (2), 78/694/ΕΟΚ (3), 78/695/ΕΟΚ (4), 79/238/ΕΟΚ (5), 79/543/ΕΟΚ (6), 79/544/ΕΟΚ (7), 81/526/ΕΟΚ (8), 81/545/ΕΟΚ (9), 81/546/ΕΟΚ (10) και 81/547/ΕΟΚ (11) έχουν καθορίσει τους υγειονομικούς όρους και τις υγειονομικές πιστοποιήσεις που απαιτούνται για τις εισαγωγές νωπού κρέατος από την Αργεντινή, Βραζιλία, Ουρουγουάη, Παραγουάη, Ισπανία, Χιλή, Ελβετία, Βουλγαρία, Αυστρία και Γιουγκοσλαβία αντίστοιχα·  ότι στις αποφάσεις που αναφέρθηκαν παραπάνω έχουν οριστεί ειδικοί όροι για ορισμένα κράτη μέλη, σύμφωνα με τους όρους που εφαρμόζονται στις ενδοκοινοτικές συναλλαγές·  ότι το Συμβούλιο, με οδηγία του (12), συμφώνησε να επεκτείνει την εφαρμογή αυτών των όρων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 2 των αποφάσεων της Επιτροπής 78/693/ΕΟΚ, 78/694/ΕΟΚ και 78/695/ΕΟΚ περί υγειονομικών όρων και της υγειονομικής πιστοποιήσεως που απαιτούνται κατά την εισαγωγή νωπών κρεάτων προελεύσεως Αργεντινής, Βραζιλίας και Ουρουγουάης αντίστοιχα, η ημερομηνία «31 Δεκεμβρίου 1983» αντικαθίσταται από την ημερομηνία «30 Ιουνίου 1984».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 23 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 236 της 26. 8. 1978, σ. 19.  (3) ΕΕ αριθ. L 236 της 26. 8. 1978, σ. 29.  (4) ΕΕ αριθ. L 236 της 26. 8. 1978, σ. 37.  (5) ΕΕ αριθ. L 53 της 3. 3. 1979, σ. 33.  (6) ΕΕ αριθ. L 146 της 14. 6. 1979, σ. 18.  (7) ΕΕ αριθ. L 146 της 14. 6. 1979, σ. 24.  (8) ΕΕ αριθ. L 196 της 18. 7. 1981, σ. 19.  (9) ΕΕ αριθ. L 206 της 27. 7. 1981, σ. 1.  (10) ΕΕ αριθ. L 206 της 27. 7. 1981, σ. 7.  (11) ΕΕ αριθ. L 206 της 27. 7. 1981, σ. 15.  (12) Δεν έχει δημοσιευθεί ακόμα στην Επίσημη Εφημερίδα.